HOOLEKOGU KOOSOLEKU PROTOKOLL

**Lindi 18.05.2015 nr 4** 2014/2015. õa.

Koosolek algas kell 18.15, lõppes kell 20.15

Koosolekut juhatas hoolekogu esimees Annely Kingo

Protokollis Sülvi Kaljurand

* Koosolekust võtsid osa hoolekogu liikmed: Annely Kingo, Kristel Närep, Keily Talisoo, Diana Vainonen, Sille Kokamägi, Ly Suursild, Sülvi Kaljurand, Maris Moorits
* Koololekult puudus: Aili Elend
* Koosolekul osales: kooli direktor Ulla Orgusaar

Läbirääkimised päevakorra suhtes.

OTSUSTATI kinnitada järgmine päevakord:

1. Protokollija valimine
2. Ülevaade hoolekogu koolitusest
3. Ülevaade koolitusest „Õppijakeskse kooli kujundamine“
4. Jooksvad küsimused

**1) Koosoleku protokollija valimine**

OTSUSTATI: Koosolekut protokollib Sülvi Kaljurand

**2) Ülevaade hoolekogu koolitusest**

KUULATI: Annely Kingo:   Sügisesel koosolekul oli meil juttu koolituse vajalikkusest.

Hoolekogu baaskoolitus sai teoks 8. aprillil 2015, koolitajaks  [Kristiine Vahtramäe](https://plus.google.com/u/0/103921030098012211422?prsrc=4) .

Koolituse eesmärgiks oli leida ühised huvid, seada ühine eesmärk ning asuda ühtse meeskonnana selle eesmärgi poole liikuma. Tulemus: hoolekogu saab selge sihi, asub konstruktiivselt tegutsema, panustades oma tugevustele, ning jätab kõrvale probleemid, mida ta lahendada ei saa.

Koolitus jagunes kolmeks osaks:  
1. Meeskonnatöö   
2. Seadused  
3. Tegevusplaani koostamine

Teeme selle läbi ka meie hoolekoguga, et toome välja, mis on meie lasteaed-algkoolis hästi, mis vajab parendamist ning milliseid ressursse vajame lisaks.

OTSUSTATI: **Hästi on**, et

* Kool on väike, kõik on tuttavad
* Uus maja, hea õpikeskkond
* Hea asukoht (mereäärne), kodu lähedal
* Tugev õpetajaskond
* Toetav kogukond
* Mitmekülgne huvialategevus (kunst, sport, isetegevus)
* Kõik võimalused lapse arendamiseks
* Hea toitlustamine
* Kooliväline positiivne kajastatus
* Traditsioonid
* Ühtsus lasteaia ja kooli vahel
* Lastevanemate kaasatus
* Info kättesaadavus
* Kodulehekülg

**Parendamist vajab:**

* + - Lastevanemate vähene osavõtt üldkoosolekutest
    - Tugispetsialistide puudus
    - Vähene finantseeritus lastega õppekäikudel käimiseks, õpetajate koolituseks

**Lisaressursside vajalikkus:**

* Eelarvelisi vahendeid, palgafondi suurendamist
* Aeg
* Emotsionaalne ressurss (motivatsioon)

3) **Ülevaade koolitusest „Õppijakeskse kooli kujundamine“**

KUULATI: Ulla Orgusaare ülevaadet koolitusest, kus osalesid ka Kaire Kiivit ja Kristel Närep.

Koolitusel osaleti, kuna järgmisest õppeaastast on kavas muuta ka meie kooli õppekava.

Õppekava eesmärk

Koolitusel osalenul on teadmised, oskused ja tahe kooli õppijakesksuse suurendamiseks läbi tervikliku juhtimise. Õppija arengut toetava keskkonna kujundamise ja hindamise oskuste täiendamine ning vastava hea kogemuse mõtestamine ja rakendamine oma kooli kontekstis.

Õppekava üldväljund

Koolituse tulemusel omandavad koolitusel osalejad kaasaegse arusaama õppijakesksest koolist ja selle terviklikust juhtimisest ning rakendavad ja arendavad seda oma kooli kontekstis.

Koolituse läbinu:

•           mõistab kooli pedagoogilise kontseptsiooni olemust, väärtustab selle olemasolu ja on selle kujunemise protsessi eestvedaja;

•           tunneb kooli õppekava kujundamise aluseid, oskab suunata õpetajaid kooli pedagoogilisest kontseptsioonist lähtuvate ainekavade (sh huvihariduse) koostamisel ja lõimimisel ning

•           väärtustab riiklikus õppekavas sõnastatud üldpädevusi ja loob tingimused õppija arengut toetava arengukeskkonna kujunemiseks;

•           analüüsib ja hindab õppija arengut, sidudes iga õpilase potentsiaali väljaarendamise ning isiksuslike erinevuste väärtustamise kooli hindamisega;

•           analüüsib ja hindab õpikeskkonda ning kasutab hindamistulemusi õppijale parema arengukeskkonna loomisel

OTSUSTATI: toetada seisukohta muudatuste sisseviimiseks kooli õppekavasse ja õppekorraldusse.

**4)Jooksvad küsimused**

4.1 KUULATI: Ulla Orgusaar arvamust, et e-kooli omamine väikesele koolile on liigselt kallis ning töö- ja ajamahukas. Samuti on algkoolis oluline õpetada lapsi tähele panema, kirjutama ning arendama vastutustunnet. E-kool pärsib loomingulist lähenemist. Iga päev õpetaja ei jõua peale tunde koheselt õpiinfot e-kooli kanda, kui tekib viivitus, tekivad jällegi uued probleemid.

OTSUSTATI: hääletuse tulemusena (1 poolthääl, 2 erapooletut, 5 vastuhäält) e-kooli ei rakendata.

4.2 KUULATI: Keily Talisoo arvamust selle kohta, et lasteaia lapsevanemad ei julge õpetaja poole lapse probleemiga pöörduda, kuna sellele jäetakse reageerimata ja probleem süveneb. Lapsevanemapoolsele probleemist teavitamisse peaks õpetaja suhtuma lapsekeskselt, konkreetsest probleemist tulenevalt ja leidma lahenduse kiiremini. Alati ei saa juhinduda üldreeglitest. (Näidisolukorra tutvustamise abil, mis nüüdseks on leidnud positiivse lahenduse, kinnitatud).

OTSUSTATI: kui probleem ei leia lahendust konkreetse õpetaja abil, tuleb olukorda selgitada lasteaia teistele õpetajatele või direktorile.

Anneli Kingo Sülvi Kaljurand

Koosoleku juhataja Protokollija